Stesen MRT Merdeka

**Stesen MRT Merdeka** ialah stesen transit aliran massa (MRT) di tengah Kuala Lumpur, Malaysia . Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena Stadium Merdeka yang terletak di tenggara stesen. Stesen ini dibuka pada 16 Julai 2017 di bawah pembukaan Fasa 2 laluan ini.

## Ciri-ciri Stesen
### Lokasi
Stesen ini terletak di bawah Jalan Hang Tuah di tengah-tengah Kuala Lumpur, Malaysia. Di sebelah selatan stesen adalah Menara Warisan Merdeka KL 118, yang akan menjadi menara tertinggi Kuala Lumpur dan Malaysia, manakala di sebelah tenggara stesen adalah Stadium Merdeka di mana Tanah Melayu diisytiharkan merdeka daripada British pada 31 Ogos 1957. Terdapat banyak sekolah-sekolah berhampiran stesen termasuk SJK (C) Jalan Davidson, SMK (Lelaki) Methodist Kuala Lumpur, SK (Lelaki) Methodist, SMJK Confucian, Sekolah Menegah (Swasta) Stella Maris dan Victoria Institution (SMK Victoria). Juga berhampiran stesen adalah Stadium Negara, Stadium Chin Woo, bangunan Persatuan Bola Keranjang Malaysia (MABA), YWCA, bangunan Persekutuan Wusyu Malaysia, Wisma OCM, Pejabat Pelajaran Wilayah Bangsar, Menara Wesley, UTC Pudu, Hotel Swiss-Garden Bukit Bintang, Gereja Methodist Wesley dan Gereja Katolik St. Anthony.

### Pelan stesen

Stesen ini adalah stesen bawah tanah dengan empat tingkat: aras tanah, aras legar atas, aras legar bawah dan aras platform. Stesen ini mempunyai satu platform tengah di bawah ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

### Reka Bentuk Dalaman

Sama dengan stesen-stesen MRT bawah tanah yang lain, bangunan pintu stesen diinspirasikan dripada kristal kuarza yang boleh dijumpai di the permatang kuarza Bukit Tabur di Gombak, Selangor.  Untuk bahagian dalam stesen-stesen MRT Laluan Sungai Buloh-Kajang, stesen Merdeka telah diberi tema "Kemerdekaan" kerana lokasinya berhampiran lokasi bersejarah Stadium Merdeka dimana Perdana Menteri Malaysia pertama Tunku Abdul Rahman mengisytiharkan kemerdekaan Persekutuan Tanah Melayu daripada Empayar British pada 31 Ogos 1957.

Tema ini diperlihatkan melalui beberapa ciri-ciri seperti sebuah dinding di aras legar atas yang mengandungi prinsip-prinsip Rukunegara dan sebuah lagi dinding di aras yang sama mengandungi gambaran pengisytiharaan kemerdekaan Tanah Melayu oleh Tunku Abdul Rahman. Manakala di aras legar bawah, setiap tiang dihiasi dengan bendera dan jata negeri setiap negeri di Malaysia.

### Pertukaran
Stesen ini terletak kira-kira  selatan   stesen Plaza Rakyat. Terdapat sebuah laluan pejalan kaki berbayar sepanjang  menghubungkan stesen ini dengan stesen tersebut. Penumpang tidak perlu membeli tiket baharu untuk menukar laluan MRT ke LRT dan sebaliknya.

Stesen Hang Tuah juga terletak kira-kira  daripada stesen ini dan dalam jarak berjalan kaki.

## Galeri
### Stesen

File:Merdeka MRT Station platform (211106).jpg|Platforms stesen MRT Merdeka.
File:SBK Line Merdeka Station Platform 3.jpg|Bangku di aras Plaform stesen yang direka oleh pelajar bernama Chong Chin Sheng sebahagian daripada pertandingan rekabentuk bangku.
File:SBK Line Merdeka Station Lower Concourse 4.jpg|Permandangan aras legar bawah stesen.
File:SBK Line Merdeka Station Lower Concourse 1.jpg|Bendera dan jata negeri-negeri Malaysia di tiang di aras legar bawah stesen.
File:Merdeka MRT - Terengganu.jpg|Bendera dan jata negeri Terengganu dipaparkan di tiang dalam stesen MRT Merdeka.
File:SBK Line Merdeka Station Upper Concourse 4.jpg|Prinsip-prinsip Rukunegara dipaparkan di dinding di aras legar atas stesen.
File:SBK Line Merdeka Station Upper Concourse 5.jpg|Gambaran pengisytiharaan kemerdekaan Tanah Melayu oleh Tunku Abdul Rahman dipaparkaan di dinding di aras legar atas stesen.
File:SBK Line Merdeka Station Entrance A 6.jpg|Eskalator dari aras legar atas ke Pintu A.
File:SBK Line Merdeka Station Entrance A 1.jpg|Pintu A stesen at Jalan Hang Jebat.
File:SBK Line Merdeka Station Entrance A 5.jpg|Permandangan pintu A stesen.
File:SBK Line Merdeka Station Entrance A 4.jpg|Permandangan pintu B stesen.
File:SBK Line Merdeka Station Entrance B 3.jpg|Pintu B stesen di Jalan Hang Jebat berdekatan Stadium Negara.


### Sambungan LRT Plaza Rakyat

File:SBK Line Merdeka Station Walkway to Plaza Rakyat 2.jpg|Permandangan laluan pejalan kaki berbayar menghala ke stesen MRT Merdeka.
File:SBK Line Merdeka Station Walkway to Plaza Rakyat 3.jpg|Permandangan laluan pejalan kaki berbayar menghala ke Stesen LRT Plaza Rakyat.
File:Merdeka MRT Station travelator (211106).jpg|Travelator di laluan pejalan kaki berbayar menghala ke Stesen LRT Plaza Rakyat.
File:SBK Line Merdeka Station Walkway to Plaza Rakyat 5.jpg|Permandangan lain laluan pejalan kaki berbayar menghala ke Stesen LRT Plaza Rakyat.
File:Plaza Rakyat Linkway to Merdeka 1.jpg|Pintu masuk laluan pejalan kaki berbayar di Stesen LRT Plaza Rakyat.
File:Plaza Rakyat Linkway to Merdeka 2.jpg|Permandangan lain pintu masuk laluan pejalan kaki berbayar di Stesen LRT Plaza Rakyat.
File:170718 Station signage at Plaza Rakyat.jpg|Papan tanda stesen di Stesen LRT Plaza Rakyat menghala ke Stesen MRT Merdeka.


## Rujukan